google/wiki40b huggingface dataset:
Budhistická filozofia

Budhistická filozofia je náboženská filozofia tvoriaca filozofickú zložku budhizmu. Jedným zo základných učení sú nasledujúce štyri vznešené pravdy.
1. Celý ľudský život je utrpením, pretože všetko je pominuteľné. V oblasti nami uchopiteľného niet nijakého pevného prazákladu, nijaká substancia, všetko je iba dianie; neexistuje ani nijaké substanciálne ja. Opätovné zrodenie nespočíva v návrate tej istej pozemskej osobnosti, ale v prísnej kauzálnej súvislosti ovládajúcej prechod od jednej existencie k druhej i prechod medzi stavmi tej istej existencie.
2. Pôvodcom utrpenia je túžba a nevedomosť. Utrpenie sa podrobne opisuje v učení o dvanásťstupňovom kauzálnom nexe. Predpokladom staroby a smrti je zrodenie. Zrodenie je ale len vtedy, keď je vznikanie. Vznikanie má opäť svoju podmienku – pochopenie, pretože bez pochopenia zmyslového sveta by bol život smerujúci k novému zrodeniu nemožný. Pochopenie sa však deje len na základe túžby alebo žiadostivosti. Žiadostivosť sa živí vnímaním. To je zapríčinené stykom zmyslov s vecami. Zmysly majú svoj predpoklad meno a tvar, ktoré sa tvoria, keď je vedomie rodiaceho sa človeka počaté v matke. Nové vedomie je ďalším pôsobením tvarovania predchádzajúceho vedomia. Tieto tvarovania majú však svoju príčinu v nevedomosti. Treba teda zrušiť túto nevedomosť, čím sa zrušia medzipríčiny i posledný účinok – utrpenie.
3. Koniec utrpenia vyplýva z bezozvyškového zrušenia túžby. Iba čiastočné zrušenie túžby vedie k nebeskej alebo pozemskej existencii, z ktorých môže byť dosiahnutý posledný stupeň – nirvána. Tento stav však môže nastať aj pred smrťou, ak plameň žiadostivosti celkom vyhasne. Nirvána nie je ničota, lež úplné odpútanie sa od všetkého pominuteľného a strastiplného. Čo je mimo tohto negatívneho určenia, nemožno povedať vzhľadom na to, že prekračuje všetku skúsenosť a každý pojem. Názorné vylíčenia, ktoré sa pokúšajú prispôsobiť rozumeniu širších vrstiev, exponujú nirvánu často ako rajský stav.
4. Cestou k tomuto cieľu je osemstupňová cesta, ktorá obsahuje etické a meditatívne požiadavky ako joga. Na vrchole etických požiadaviek, ktoré nie sú samoúčelom, ale prostriedkom na odbúranie prekážok duchovného vzostupu, stojí šetrenie všetkého živého činom, slovom a myšlienkou.
Serpentine Gallery

Serpentine Gallery je umelecká galéria v Kensington Gardens v Londýne. Patrí medzi najobľúbenejšie galérie vo Veľkej Británii a každoročne ju navštívi viac ako 750 000 návštevníkov. Vstup je zadarmo.

Popis

Galéria bola založená v roku 1970 a jej priestory sa nachádzajú v klasicistickej budove z roku 1934, ktorá sa nachádza v Kensigtonskej záhrade v západnej časti Londýna. Galéria je pomenovaná podľa neďalekého jazera Serpentine. Na prízemí galérie je stála expozícia od výtvarníka a básnika Iana Hamiltona Finlaya, ktorá je venovaná oficiálnej patrónke galérie Diane, princeznej z Walesu.
V roku 1996 pred rekonštrukciou galerijnej budovy pozvala riaditeľka galérie Julie Peyton-Jones umelca Richarda Wilsona, aby využil priestor galérie pre svoju dekonštruktivistickú inštaláciu. Tento radikálny a neformálny prístup vystavenia samotnej deštruovanej budovy predznamenal spôsob prezentácie súčasnej architektúry v mierke 1:1, ktorý sa stal neoddeliteľnou súčasťou profilu galérie, unikátneho v celosvetovom rozsahu.
Od roku 2000 galéria každý rok oslovuje známych architektov, ktorí vo Veľkej Británii nikdy predtým nič nerealizovali, aby navrhli konštrukciu letného pavilónu. Pavilóny sú vystavené v záhrade neďaleko galérie v priebehu 3 letných mesiacov a to od júna do augusta. Počas dňa slúžia ako kaviareň a večer sa v nich konajú rôzne prednášky či diskusné fóra. Po skončení výstavy sa tieto dočasné stavby dražia.
Malý Cetín

Obecné symboly

Symboly obce sú zapísané v Heraldickom registri Slovenskej republiky.
Jamalsko

Jamalsko, dlhý tvar Jamalskonenecký autonómny okruh, je ruský autonómny okruh. Je to najväčšia administratívna jednotka Ťumenskej oblasti s rozlohou 750 300 km² a žije tu 507 006 obyvateľov (2002). Administratívne centrum je Salechard. Rozprestiera sa v strednej časti arktickej oblasti Ruska, na severe západnej Sibíri. Jeho súčasťou je aj skupina ostrovov v Karskom mori (napr. Biely ostrov), ktoré ho obmýva zo severu a polostrov Jamal, ktorý dal celému okruhu meno.

Rieky

Regiónom preteká sibírska rieka Ob. Ďalšie významné rieky sú: Nadym, Taz a Pur.
Marie Háchová

Život

Narodila sa v roku 1873. V roku 1902 sa vydala za budúceho česko-slovenského prezidenta Emila Háchu, o rok sa im narodila dcérka Milada. Marie zomrela v Prahe vo veku 64 rokov v roku 1938 pochovaná je so svojím manželom na Vinohradskom cintoríne v Prahe. Desať mesiacov po jej smrti sa Emil Hácha stal prezidentom Česko-slovenskej republiky. V rovnakom roku sa rozviedla ich dcéra.
Marcilly-sur-Tille

Poloha

Obec má rozlohu 7,27 km². Najvyšší bod je položený 333 m n. m. a najnižší bod 267 m n. m.

Obyvateľstvo

Počet obyvateľov obce je 1 542 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chauzon

Poloha

Chauzon má rozlohu 10,68 km². Najvyšší bod je položený 326 m n. m. a najnižší bod 100 m n. m.

Obyvateľstvo

Chauzon má 341 obyvateľov (2009).
Graf vývoja obyvateľstva:
Zdroje: INSEE
A Flock of Seagulls

Grammy

Skladba „D.N.A.“ z albumu A Flock of Seagulls vyhrala v roku 1983 Grammy Award v kategórii Grammy Award for Best Rock Instrumental Performance.
Notorieta

Notorieta (z lat. notorius, známy) je termín používaný v právnej terminológii označujúci všeobecne známu skutočnosť (dôkaz), alebo natoľko známu skutočnosť, že ju netreba dokazovať pred súdom alebo v správnom konaní, pretože sa pokladá za všeobecne (alebo minimálne na mieste konania) známu, pravdivú a platnú.
Typickým príkladom notoriety je radenie dňov v kalendári alebo výsledky počítania (nie je treba dokazovať, že 1 + 1 = 2).
Za notorietu sú na Slovensku považované aj rozhodnutia správnych orgánov v podobných veciach ako aj obsah Zbierky zákonov.
Rast organizmu

Rast organizmu je proces zväčšovania žívej hmoty v organizme, kvantitatívne zmeny tela alebo jeho jednotlivých častí.
Estampures

Poloha

Obec má rozlohu 5,56 km². Najvyšší bod je položený 330 m n. m. a najnižší bod 221 m n. m.

Obyvateľstvo

Počet obyvateľov obce je 80 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Martin-Sainte-Catherine

Poloha

Obec má rozlohu 27,27 km². Najvyšší bod je položený 483 m n. m. a najnižší bod 271 m n. m.

Obyvateľstvo

Počet obyvateľov obce je 343 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Upírske denníky (seriál)

O seriáli

Seriál sa zameriava na život 17-ročnej študentky Eleny Gilbert (Nina Dobrev), ktorá sa zamiluje do 162-ročného upíra Stefana Salvatoreho (Paul Wesley). Ich vzťah sa komplikuje po príchode Stefanovho staršieho brata Damona Salvatoreho (Ian Somerhalder), ktorý sa vracia do mesta. Obaja bratia pociťujú náklonnosť k Elene, čiastočne aj preto, že im pripomína ich starú lásku Katherine Pierceovú/Petrovovu. Odhalia, že Elena je potomok Katherine, ktorá sa nakoniec vracia s plánmi, ako ublížiť ústrednej trojici.
Séria sa odohráva vo fiktívnom mestečku Mystic Falls, ktoré je opradené zvláštnou minulosťou, už od príchodu anglických emigrantov, ktorí mesto osídlili v 17. storočí. Ďalšie dejové línie sa točia okolo ostatných obyvateľov mesta, najväčšmi okolo Eleninho mladšieho brata Jeremyho (Steven R. McQueen), jej najlepších priateliek Bonnie Bennetovej (Kat Graham) a Caroline Forbesovej (Candice King), a ich spoločných priateľov Tylera Lockwooda (Michael Trevino) a Matta Donovana (Zach Roerig). Mestská politika je pod taktovkou potomkov zakladateľov, tzv. „rady zakladateľov“, ktorá má na starosti predovšetkým ochranu mesta pred upírmi, i keď sa v ňom nachádzajú aj iné nadprirodzené bytosti, ako vlkolaci, čarodejnice a hybridi. Medzi zakladateľov patria aj rodiny Salvatore, Gilbert, Fell, Forbes a Lockwood.

Vysielanie na Slovensku

Seriál sa na Slovensku vysiela na televíznej stanici Markíza. Prvá séria sa začala vysielať 7. novembra 2010, druhá 15. januára 2012. Tretia a štvrtá séria sa odvysielala počas letných prázdnin od 4. júla do 29. augusta 2014. Piata séria sa vysielala v nočných hodinách na TV Doma v apríli a máji 2016. Odvysielaných z nej bolo iba 20 epizód. Zvyšné dve epizódy boli odvysielané pri repríze celej série v roku 2017. Na jar 2018, opäť v nočných hodinách, TV Doma odvysielala 6. sériu.
Juvinas

Poloha

Juvinas má rozlohu 8,43 km². Najvyšší bod je položený 1 062 m n. m. a najnižší bod 400 m n. m.

Obyvateľstvo

Juvinas má 165 obyvateľov (2009).
Graf vývoja obyvateľstva:
Zdroje: INSEE
Sivry-la-Perche

Poloha

Obec má rozlohu 12,17 km². Najvyšší bod je položený 352 m n. m. a najnižší bod 228 m n. m.

Obyvateľstvo

Počet obyvateľov obce je 256 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sermamagny

Poloha

Obec má rozlohu 7,9 km². Najvyšší bod je položený 423 m n. m. a najnižší bod 384 m n. m.

Obyvateľstvo

Počet obyvateľov obce je 814 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vienne-en-Bessin

Poloha

Obec má rozlohu 4,1 km². Najvyšší bod je položený 67 m n. m. a najnižší bod 17 m n. m.

Obyvateľstvo

Počet obyvateľov obce je 284 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Archívny fond

Archívny fond je súbor písomných a iných dokumentov, výber písomností a iných dokumentov určitej inštitúcie (osoby).
Polievka

Polievka je najčastejšie teplé, tekuté až mierne husté jedlo. Pripravuje sa z vody, zeleniny, mäsa, mäsového vývaru, tuku, kuchynskej soli a daľších prísad. Väčšinou sa podáva ako predkrm pred hlavným chodom. Polievky sa všeobecne delia na číre a zahustené.
Základný produkt pre väčšinu druhov polievok je voda. Vo vode sa varia rôzne prísady, ktoré dodávajú polievke výslednú chuť, farbu a vôňu. Polievka obvykle obsahuje mäso, hydinu, zverinu alebo ryby. K mäsu sa pridáva zelenina, ovocie, ryža, rôzne zásmažky alebo cestoviny.

Číre polievky

Číra polievka je vývar z mäsa. Najčastejšie sa používa hovädzie alebo hydinové mäso. Najznámejším zástupcom v tejto skupine je hovädzia polievka alebo bujón, slepačia alebo kuracia polievka a polievky s ďalšími prísadami rezancová polievka, polievka s pečeňovými knedličkami, polievka s údeným mäsom, cibuľová polievka a iné.

Zahustené polievky

Zahustené polievky sú také polievky, ktoré sa pri príprave pomocou rôznych prísad zahusťujú. Sú to rôzne krémové polievky alebo polievky zahustené zásmažkou a tiež polievky zahustené inými prísadami, ktoré sa varia spoločne s mäsom. Príkladom môže byť ryža, zemiaky, hrach, šošovica, fazuľa alebo iné strukoviny, kapusta, ale tiež mlieko, smotana alebo surové vajce alebo len vaječný žĺtok.
Francs (Gironde)

Poloha

Obec má rozlohu 6,59 km². Najvyšší bod je položený 96 m n. m. a najnižší bod 28 m n. m.

Obyvateľstvo

Počet obyvateľov obce je 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Medzinárodná asociácia pre rozvoj

Medzinárodná asociácia pre rozvoj (angl. International Development Association - IDA) je jedna z inštitúcií Svetovej banky, ktorá bola založená 24. septembra 1960. Je to inštitúcia, ktorá pomáha najchudobnejším krajinám sveta. Tvorí doplnok k Medzinárodnej banka pre obnovu a rozvoj, ktorá je zameraná na stredne bohaté krajiny.
Jej cieľom je poskytovať pomoc najchudobnejším rozvojovým krajinám tak, aby sa nezaťažila platobná bilancia týchto krajín v takej miere ako prostredníctvom pôžičiek z IBRD. Poskytuje technickú pomoc a vykonáva poradenskú činnosť. Pomoc je určená hlavne štátom s ročným HDP na 1 obyvateľa menším ako 1025 USD. IDA sa snaží zvýšiť ekonomický a sociálny pokrok v rozvojových krajinách aj prostredníctvom rastu produktivity, a tak zlepšiť životnú úroveň ľudí.
Kapitál získava zo vstupných vkladov členov, z príspevkov členských krajín a zisku. Úvery sú poskytované vládam rozvojových krajín len na dobu 35 až 40 rokov. IDA poskytuje úvery len vládam rozvojových štátov na dobu 35 - 40 rokov s 10-ročným odkladom splatnosti a bez úrokov. Vláda však musí zaplatiť len ročný administratívny poplatok vo výške 0,75 % z vyplatenej čiastky každého úveru.
IDA je riadená rovnakými riadiacimi orgánmi ako IBRD.
V súčasnosti má 165 členov.
Moulin Rouge

Moulin Rouge (Červený mlyn) je svetoznámy francúzsky kabaret na Boulevard de Clichy v štvrti Montmartre v Paríži.
Kabaret vybudoval v roku 1889 Joseph Oller, vlastník známej Olympie.
Za mnoho desaťročí sa v priestoroch Moulin Rouge predstavilo veľa slávnych umelcov, ako napríklad La Goulue, Josephine Baker, Frank Sinatra, Jean Gabin, Yvette Guilbertová, Jane Avrilová, Mistinguett, Le Pétomane, Édith Piaf, Ella Fitzgerald, La Toya Jackson a veľa ďalších. O tomto kabarete bolo tiež natočených niekoľko celovečerných filmov, filmových dokumentov a poviedok.
La Turballe

Poloha

Obec má rozlohu 18,53 km². Najvyšší bod je položený 45 m n. m. a najnižší bod 0 m n. m.

Obyvateľstvo

Počet obyvateľov obce je 4 515 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Martin-des-Combes

Poloha

Obec má rozlohu 13,99 km². Najvyšší bod je položený 205 m n. m. a najnižší bod 80 m n. m.

Obyvateľstvo

Počet obyvateľov obce je 195 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Antonín Popp

Život

Narodil sa v Prahe ako syn sochára a modelára porcelánu Arnošta Poppa (1819 - 1883), s ktorým býva často zamieňaný, niekedy tiež vďaka zhodnej signatúre AP (inokedy signoval APP). Vyučil sa remeslu v dielni svojho otca, zároveň navštevoval priemyselnú školu Jednoty pre povzbudenie priemyslu v Čechách. Roku 1870 začal študovať kresbu na Akadémii výtvarných umení v Prahe, ale štúdia nedokončil. Podnikol študijné cesty do Mníchova a Viedne.
Čoskoro si otvoril vlastný ateliér v Prahe. Preslávili ho monumentálne alegorické, historické a portrétne diela, ktorými sa zúčastnil výzdoby verejných budov, najviac pražských, najmä Národného múzea a Národného divadla.
Ako pedagóg vyučoval modelovanie na Českej technike (ČVUT), kde v roku 1896 dosiahol hodnosť docenta. Učil aj na UMPRUM v Prahe.
Guarani (mena)

Guarani alebo guaraní (šp. guaraní, množné číslo guaraníes) je zákonné platidlo juhoamerického štátu Paraguaj. Jeho ISO 4217 kód je PYG.
Čiastkovou jednotkou (1/100) je céntimo, pre jeho nízku hodnotu sa však žiadne mince v hodnotách céntimo nepoužívajú. Paraguajská mena nesie svoje meno po miestnom indiánskom kmeni a jazyku guaraní.
Guarani oficiálne vzniklo 5. októbra 1943, kedy nahradilo dovtedy používané paraguajské peso (názov peso má dodnes niekoľko mien krajín, ktoré bývali španielskymi kolóniami). Výmenný kurz bol vtedy 100 pesos = 1 guaraní. V praxi sa do obehu dostal až v roku 1944. V súčasnosti panuje v krajine vysoká inflácia a paraguajská mena patrí celosvetovo medzi meny s najnižšou hodnotou.
Carelles

Poloha

Obec má rozlohu 13,23 km². Najvyšší bod je položený 255 m n. m. a najnižší bod 169 m n. m.

Obyvateľstvo

Počet obyvateľov obce je 289 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sévérac-le-Château

Poloha

Obec má rozlohu 108,42 km². Najvyšší bod je položený 1 091 m n. m. a najnižší bod 454 m n. m.

Obyvateľstvo

Počet obyvateľov obce je 2438 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Quentin-la-Chabanne

Poloha

Obec má rozlohu 29,59 km². Najvyšší bod je položený 811 m n. m. a najnižší bod 460 m n. m.

Obyvateľstvo

Počet obyvateľov obce je 357 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Britsko-ruská dohoda (1907)

Britsko-ruská dohoda z roku 1907 (iné názvy: britsko-ruská zmluva z roku 1907, rusko-britská dohoda/zmluva z roku 1907, anglicko-ruská zmluva/dohoda z roku 1907, rusko-anglická zmluva/dohoda z roku 1907, anglo-ruská zmluva/dohoda z roku 1907, sanktpeterburská zmluva; rus. Англо-русская конвенция 1907 года, Англо-русское соглашение 1907 года, angl. Anglo-Russian Convention of 1907) je názov medzinárodnej zmluvy, ktorá bola podpísaná 31. augusta 1907 v ruskom Petrohrade medzi Ruskou ríšou a Britským impériom. Zmluvu, ktorá vymedzila sféry vplyvu medzi dvomi ríšami v Strednej Ázii, podpísal ruský minister zahraničných vecí Alexandr Izvoľskij a britský veľvyslanec Arthur Nicolson. Zmluva znamenala koniec tzv. Veľkej hry v Ázii a zavŕšila vytvorenie Dohody.
Rusko v zmluve uznalo protektorát Spojeného kráľovstva nad Afganistanom a prisľúbilo nenadväzovať priame spojenie s afganským emirom.
Obidve zmluvné strany priznali, že Tibet je súčasťou Číny a upustili od pokusov získať kontrolu nad touto oblasťou.
Perzia bola rozdelená na tri územia: ruskú sféru vplyvu na severe, britskú na juhovýchode a neutrálnu v strede krajiny.
Préchac (Gironde)

Poloha

Obec má rozlohu 63,87 km². Najvyšší bod je položený 93 m n. m. a najnižší bod 26 m n. m.

Obyvateľstvo

Počet obyvateľov obce je 1 048 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Užhorod

Dejiny

Najstaršie nálezy svedčiace o osídlení v mieste dnešného Užhorodu sú staršie ako 100 000 rokov. V priebehu dejín tu zanechali svoje stopy Kelti, Avari, Dákovia, Sarmati, Burgundi. Slovania (z vetvy Bielych Chorvátov) tu mali v 8. – 10. stor. slovanské sídlisko, v 9. stor. (prvá zmienka o meste je z r. 903) je Užhorod súčasťou Veľkej Moravy. V 10. stor. prichádzajú starí Maďari. Od 11. stor. je mesto súčasťou Uhorska. 
V rokoch 1241 – 1242 mesto dobyli Mongoli a bolo vypálené. Nové mesto bolo vybudované v roku 1248 za Bela IV.
Historická časť mesta vznikla na troch návršiach ako podhradie hradu. Zmienka o meste sa nachádza aj v Anonymovej kronike v 12. storočí. Od roku 1322 až do roku 1691 bolo mesto súčasťou Užského panstva šľachtického rodu
Drugetovcov. Tí sa zaslúžili aj o uzavretie tzv. Užhorodskej únie (1646). V období Rakúsko-Uhorska tu bolo tu centrum Užskej župy.
V rokoch 1919 – 1938 súčasť Česko-Slovenska (správne stredisko Podkarpatskej Rusi), 1938 – 1944 bol na základe Viedenskej arbitráže okupovaný Maďarskom. V roku 1945 pripojený k ZSSR (Ukrajinská SSR), od 1946 má postavenie hlavného mesta Zakarpatskej oblasti, od 1991 súčasť samostatnej Ukrajiny.

Etnické zloženie

Užhorod bol a aj je miestom, kde sa stýkajú tri jazykové oblasti a etniká. Ide o Ukrajincov, Maďarov a Slovákov. V minulosti tu žilo aj veľa obyvateľov nemeckého a židovského pôvodu. Štatistika z roku 1910 je však do značnej miery zavádzajúca, pretože odzrkadľuje tvrdý dopad maďarizácie na mesto. Podľa nej sa v tomto roku hlásilo k Maďarom až 80,3 % obyvateľov. Na druhom mieste boli Slováci so 6,8 % obyvateľov. Nasledovali ich Nemci a Rusínov bolo v meste iba 3,8 %.

V súčasnosti žije v meste až 77,8 % Ukrajincov, 9,6 % Rusov, 6,9 % Maďarov, 2,2 % Slovákov a 1,5 % Rómov.

Náboženské zloženie

Náboženské zloženie obyvateľov sa v sovietskej ére ateizácie neuvádzalo a ani v súčasnosti neexistujú relevantné štatistiky. Z neoficiálnych prieskumov vyplýva, že veľká časť obyvateľov je bez náboženského vyznania. Z veriacich obyvateľov sa väčšina hlási k ukrajinskej pravoslávnej cirkvi (patriarchát Moskva i Kyjev) a ku gréckokatolíckej cirkvi. Veriaci Maďari sa hlásia k rímskokatolíckej cirkvi a k reformovanej cirkvi. Slováci sú prevažne rímskokatolíci, prípadne gréckokatolíci. Židovská komunita bola vyvraždená počas maďarskej okupácie v čase druhej svetovej vojny. V poslednom čase tu pribúda veľa členov nových protestantských spoločenstiev (pentekostalisti, charizmatici, ... ) a Svedkov Jehovových.

Šport

Medzi najúspešnejšie športy v meste patria futbal a ženská hádzaná.
Patrick Wilson

Životopis

Pochádza z umeleckého prostredia, jeho otec aj brat Mark pracujú v televízii ako moderátori, matka je učiteľka spevu a speváčka. Po stredoškolskom štúdiu v roku 1995 vyštudoval výtvarné umenie na univerzite Carnegie Mellon v Pittsburghu. Herectvu sa venoval od stredoškolského štúdia najprv ochotnícky, potom začal vystupovať v drobných rolách v televíznych reklamách. Neskôr začal profesionálne hrať v divadle, bol pomerne úspešný a to aj v New Yorku na Broadwayi, získal tu niekoľko divadelných cien, bol tu po dvakrát (v roku 2001 a 2002) nominovaný na prestížnu divadelnú cenu Tony. Medzi jeho vtedajšie najúspešnejšie divadelné role patril muzikál Donaha!.
V roku 2003 debutoval aj vo filme, najprv účinkoval v televíznom seriáli Anjeli v Amerike režiséra Mika Nicholsa, za túto rolu bol nominovaný na Zlatý glóbus a cenu Emmy. Aj tento jeho štart bol veľmi úspešný, ďalšie filmové role na seba nenechali dlho čakať.
Je ženatý s herečkou Dagmarou Dominczykovou majú spolu synov Kalina Patricka (2006) a Kassiana McCarrela (2009).
VSŽ Košice v sezóne 1980/1981

Herný systém

Ligu hralo 12 klubov, kde každý s každým odohral 2 zápasy vonku a 2 zápasy doma. Zápasy sa nesmeli skončiť remízou. Po skončení 60 minút nasledovalo 10 minútové predĺženie. Ak sa ani v ňom nerozhodlo, rozhodovali samostatné nájazdy.

Štatistiky hráčov

Zdroj: Eliteprospects
Tragické

Tragické (čes. tragično) je neriešiteľnosť protirečenia medzi nevyhnutnou požiadavkou a nemožnosťou prakticky ju splniť. Výsledkom tematizácie a zobrazenia tragického môžu byť rôzne kognitivne, umelecké, brakové, bulvárne atď. vyznamové útvary: estetická kategória tragického, etický pojem tragického, umenovedné pojmy tragického, umelecké obrazy tragického (napr. v antickej tragédii) a pod.
Escamps (Yonne)

Poloha

Obec má rozlohu 22,21 km². Najvyšší bod je položený 300 m n. m. a najnižší bod 141 m n. m.

Obyvateľstvo

Počet obyvateľov obce je 835 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Matúškovo

Dejiny

Osídlenie človekom dokazuje cintorín s ľudskými kosťami, taktiež tu boli odkryté výrobky z bronzovej doby. Stopy po osídlení v stredoveku potvrdzujú staroslovanské popolnicové hroby a vecné nálezy pochádzajúce z 10. storočia, z čias obsadzovania vlasti Maďarmi. Pohanský cintorín tiež z tejto doby považujú obyvatelia obce za pohrebné miesto panovníka obce Taksonya, po ktorom bola obec pomenovaná.
Prvá písomná zmienka o obci sa nachádza v popise diakovského chotára v listine z roku 1138, v ktorej sa obec Matúškovo spomína ako pozemok bratislavského hradného ľudu „terra civilium Posoniensium de villa locsun“. Smerovali tadiaľto kurucké a cisárske oddiely protihabsburského národnooslobodzovacieho boja. V roku 1704 sa so svojim sprievodom zdržiaval v Matúškove knieža Rákóczi, vodca bojov za slobodu.
Obec bola od 1. 1. 1971 bez súhlasu občanov administratívne pričlenená ku Galante a až koncom roku 1990 získala späť svoju samostatnosť.

Kostol

V obci je rímskokatolícky kostol Narodenia Panny Márie, ktorý bol v deň výročia jej narodenia vysvätený v roku 1784. Maľba nad hlavným oltárom, ktorá zobrazuje narodenie Márie, Ježišovej matky, je vzácnym pokladom kostola. Obraz namaľoval Than Mor v roku 1871.

Fara

Najstaršou budovou obce je fara, ktorá stojí oproti rímskokatolíckemu kostolu. Pochádza z roku 1774. V tejto budove pracovali farári – vedci, predovšetkým Andrej Kubriczky, neskorší bratislavský kanonik, ktorého zásluhou bola na fare knižnica s 1500 zväzkami kníh.

Šport

Neďaleko lesa je futbalový štadión, na ktorom pôsobí FC Matúškovo - futbalový klub, ktorý rozvíja športovú činnosť žiakom, dorastencom a dospelým.
V súčasnosti sa v areáli štadiónu nachádza aj tenisový klub TC Draci. Jeho súčasťou sú tri kurty, bar U draka s vínnou pivnicou, sprchami a možnosťou masáže.

Les

Na okraji dediny sa rozprestiera malý les/háj, cez ktorý preteká rieka/kanál Šárd. Toto miesto by bolo vhodné na rekreáciu, prechádzky a oddych, avšak nedbalým zaobchádzaním a nezodpovednosťou niektorých obyvateľov je znečistený najmä vývozom odpadu. Je tam aj U-rampa pre motocykle